I mai 1943 etablerte Grossmann et nytt Sipo-kontor i Drammen. Denne avdelingen kom til å stå for en rekke brutale operasjoner, blant annet drapet på fire personer fra Eiker 26. oktober 1944. Grossmann mistet imidlertid stillingen i Drammen etter et drap 8. januar 1945, der han i forbindelse med operasjon ved en misforståelse drepte Georg Henrik Resch i stedet for det egentlige målet, Reschs far (med samme navn). Grossmann ble da degradert til en mindre viktig stilling i Grenlandsområdet.